ROMÂNIA
JUDEȚUL TIMIȘ

MUNICIPIUL TIMIȘOARA

PRIMĂRIA

Nr. SC2017-23077/15.09.2017
RAPORT DE SPECIALITATE

privind împuternicirea Comisiei de negociere cu terții a Consiliului Local al Municipiului Timișoara în vederea negocierii cuantumului chiriei  aferente imobilului situat în Timişoara, Piatra Craiului nr.3,  în care își desfășoară activitatea angajații din aparatul de specialitate al Primarului și cei ai serviciilor publice aflate în subordinea Consiliului Local

Având în vedere Expunerea de motive nr. SC2017-23077/15.09.2017 a Primarului Municipiului Timișoara și Proiectul de hotărâre privind împuternicirea Comisiei de negociere cu terții a Consiliului Local al Municipiului Timișoara în vederea negocierii cuantumului chiriei  aferente imobilului situat în Timişoara, Piatra Craiului nr.3,  în care își desfășoară activitatea angajații din aparatul de specialitate al Primarului și cei ai serviciilor publice aflate în subordinea Consiliului Local;

Având în vedere faptul că sediul Primăriei Municipiului Timișoara situat în Blv. C.D. Loga este insuficient pentru desfășurarea activității angajaților și pentru buna deservire a publicului, este necesară închirierea unui spațiu aflat cât mai aproape de sediu.
Imobilul situat în str. Piatra Craiului nr.3, clădire P+E+M, înscris în CF 412223 Timișoara și CF 411911 Timișoara, este proprietatea S.C. COMPANIA LOCALĂ DE TERMOFICARE COLTERM S.A Timișoara și nu este gravat de sarcini.

Avantajele acestei locații sunt:

- distanța față de sediul instituției, respectiv 5 minute,

- imobilul este amenajat ca și clădire de birouri și corespunde cerințelor privind mediul de muncă specific activității prevăzute în Hotărârea de Guvern nr.1.028 din 09.08.2006.

În concluzie apreciem că este oportună închirierea clădirii situate în str. Piatra Craiului nr.3 proprietatea S.C. COMPANIA LOCALĂ DE TERMOFICARE COLTERM S.A Timișoara, în vederea asigurării unei bune desfășurări a activității angajaților din aparatul de specialitate al Primarului  precum și a angajaților serviciilor publice aflate în subordinea Consiliului Local.
Având în vedere prevederile legale și faptul că datorită dezvoltării activității spațiul situat în sediul din str. C.D. Loga nr.1 este insuficient pentru desfălșurarea în condiții optime a activității angajaților, apreciem că proiectul de hotărâre privind împuternicirea Comisiei de negociere cu terții a Consiliului Local al Municipiului Timișoara în vederea negocierii cuantumului chiriei  aferente imobilului situat în Timişoara, Piatra Craiului nr.3,  în care își desfășoară activitatea angajații din aparatul de specialitate al Primarului și cei ai serviciilor publice aflate în subordinea Consiliului Local îndeplinește condițiile pentru a fi supus dezbaterii și aprobării plenului consiliului local.

